1781.

Na osnovu člana 16, 24 i člana 29 stav 2 Zakona o državnoj imovini ("Službeni list Crne Gore", broj 21/09), člana 38 stav 1 tačka 9 Zakona o lokalnoj samoupravi ("Službeni list CG", broj 02/18 i 34/19), člana 46 stav 1 tačka 9 Statuta Opštine u okviru Glavnog grada - Golubovci ("Službeni list CG - Opštinski propisi", broj 12/19), Skupština Opštine u okviru Glavnog grada - Golubovci, na IX sjednici održanoj 18.10.2019. godine, donijela je -

ODLUKA

o javno-privatnom partnerstvu za uređenje lokacije u zahvatu UP "Sportsko rekreativni kompleks Balabani"

("Službeni list Crne Gore - opštinski propisi", br. 043/19 od 01.11.2019)

Član 1

Odobrava se javno-privatno partnerstvo za uređenje lokacije u zahvatu UP "Sportsko rekreativni kompleks Balabani" (u daljem tekstu: javno-privatno partnerstvo) na katastarskoj parceli broj 14492/4 površine 6.159,11 m2 (urbanistička parcela UP1), 14492/5 površine 5.601,36 m2 (urbanistička parcela UP2) i katastarskoj parceli 14492/6 površine 22.067,04 m2 (urbanistička parcela UP 3), KO Golubovci.

Član 2

Uređenje lokacije u zahvatu UP "Sportsko rekreativni kompleks Balabani" obuhvata:

1. Urbanistička parcela UP 1:

- teren za tenis dimenzija 37.0 m x 18.0 m - igralište na otvorenom uz mogućnost pokrivanja montažno demontažnom strukturom;

- teren za boćanje dimenzija 24.0 x 3.0;

- teren za šah;

- kafe bar/svlačionica sa tuš kabinama;

- trim staza;

- parking;

2. Urbanistička parcela UP 2:

- tematski park na otvorenom;

- teren za stoni tenis dimenzija 12.20 x 6.10 - igralište na otvorenom;

- dječje igralište na otvorenom;

- tim staza;

- kafe bar;

3. Urbanistička parcela UP 3:

- kafe bar/svlačionica sa tuš kabinama;

- teren za ekipne sportove dim 34.0 x 20.0 (košarka, odbojka)- igralište na otvorenom uz mogućnost pokrivanja montažno-demontažnom strukturom;

- teren za ekstremne sportive (skejt, roleri)-igralište na otvorenom;

- fudbalski teren dimenzija 56.0 x 100.0 m;

- tribina sa 460 sjedišta, tehničke prostorije, sanitarni čvor i ambulanta ispod tribune;

- atletska staza sa 6 traka dužine 130 metara;

- teren za ekipne sportove dim 40.0 x 35.0 (rukomet) - igralište na otvorenom uz mogućnost pokrivanja montažno-demontažnom strukturom;

- dječje igralište na otvorenom;

- kafe bar;

- trim staza;

- parking.

Privatni partner će na osnovu projektnog zadatka pripremiti idejno rješenje, a po zaključenju ugovora o javno-privatnom partnerstvu i glavni projekat uređenja iz stava 1 ovog člana, sve na osnovu važećeg UP "Sportsko rekreativni kompleks Balabani".

Član 3

Opština u okviru Glavnog grada - Golubovci (u daljem tekstu: Opština) je vlasnik stvari koje će nastati uređenjem iz člana 2 ove odluke.

Uslove za korišćenje terena i objekta iz člana 2 stav 1 ove odluke određuje privatni partner, osim objekata koji će biti na slobodnom raspolaganju (trim staza, pješačka staza, dječje igralište na otvorenom).

Privatni partner izmiruje poreze, takse, naknade i druge dažbine proistekle iz uređenja iz člana 2 stav 1 ove odluke.

Nakon isteka ugovora o javno-privatnom partnerstvu, privatni partner će Opštini predati sve stvari koje su nastale uređenjem iz člana 2 stav 1 ove odluke.

Član 4

Javnim pozivom preciziraće se uslovi za realizaciju javno-privatnog partnerstva.

Svaka od urbanističkih parcela može biti predmet posebnog javnog poziva.

Privatni partner je ponuđač čija ponuda bude izabrana u postupku dodjele ugovora i sa kojim je zaključen ugovor o javno-privatnom partnerstvu na određeni vremenski period, ne duži od 20 godina.

Dodjela ugovora o javno-privatnom partnerstvu vrši se po sistemu izbora najpovoljnijeg ponuđača u postupku prikupljanja pisanih ponuda u zatvorenim kovertama.

Član 5

Postupak za izbor najpovoljnijeg ponuđača sprovešće Komisija za sprovođenje tenderskog postupka za realizaciju javno-privatnog partnerstva za uređenje lokacije u zahvatu UP "Sportsko rekreativni kompleks Balabani" (u daljem tekstu: Komisija).

Komisiju obrazuje predsjednik Opštine.

Direkcija za imovinu Glavnog grada - Podgorica i Sekretarijat za planiranje i održivi razvoj Glavnog grada - Podgorice, Komisiji će staviti na uvid dokumentaciju i podatke sa kojima raspolažu za potrebe realizacije javno-privatnog partnerstva.

Član 6

Ovlašćuje se predsjednik Opštine da u ime Opštine u okviru Glavnog grada-Golubovci potpiše ugovor o javno-privatnom partnerstvu za uređenje lokacije u zahvatu UP "Sportsko rekreativni kompleks Balabani".

Ugovor iz stava 1 ovog člana stupa na snagu danom davanja saglasnosti Skupštine Opštine.

Stupanje na snagu i početak primjene

Član 7

Ova odluka stupa na snagu osmog dana od dana objavljivanja u "Službenom listu CG - Opštinski propisi", a primjenjivaće se od dana davanja saglasnosti Skupštine Glavnog grada - Podgorice.

Broj: 22-030/19-4223

Anovi, 18.10.2019. godine

SKUPŠTINA OPŠTINE U OKVIRU GLAVNOG GRADA-GOLUBOVCI

PREDSJEDNIK SKUPŠTINE

Ratko Stijepović, s.r.